De Indiarum Iure, sive de Iusta Indiarum Occidentalium Inquisitione, Acquisitione, et Retentiones Tribus Libris Comprehensum., "Et † vel ipſæ divitiæ, quas iniuſto Indorum ſudore, & alijs…"
author: Juan de Solórzano Pereira
source date: 1629
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Et vel ipſæ divitiæ, quas iniuſto Indorum ſudore, & alijs malis artibus acquirunt, eis exitio fuerint, ac brevi tempore evanuerint, ut ipſe Acoſta ibîdem notavit, & de Auro Toloſano, & Equo Seiano, quorum poſſeſsio dominis exitialis fuit, antiqui per proverbium dixerunt, ut refert Aul. Gellius lib. 3. noct. Attic. cap. 9. Eraſm. ſive Ald. Manutius in adagijs, & Martin Delrio in adag. ſacr. tom. 2. adag. 187. pag. 190. ubi eodem ſenſu exponit illud Proverb. 12. 27: Non inveniet fraudulentus lucrum, & ſubſtantia hominis erit auri pretium. Quaſi dicat, per fraudem comparata, prius peribunt, quàm qui comparavit partis uti frui queat: ſi utatur, erunt illi damno, & cap. 13. verſ. 11. Subſtantia feſtinata minuetur. Vbi Septuaginta, & Chaldæa Paraphraſis: Opulentiam iniquitate poſſeſſoris acquiſitam, interpretantur.